Johans Lēberehts Ēregots Punšels
Johans Lēberehts Ēregots Punšels (vācu: Johann Leberecht Ehregott Punschel, dzimis 1778. gada 3. oktobrī, miris 1849. gada 20. martā) bija Vidzemes luterāņu mācītājs, mūziķis, viens no Latviešu literārās biedrības dibinātājiem. Dzimis Saksijas kalnraktuvju meistara ģimenē. No 1798. līdz 1801. gadam studēja Leipcigas universitātē. No 1801. gada - Vidzemē. Bijis skolotājs Kārļu un Drabešu skolās. No 1816. līdz 1849. gadam - Liezēres mācītājs. Sarakstījis un izdevis korāļu krājumus Livonijas vācu, igauņu un latviešu draudzēm Evangelisches Choralbuch (1839, 1844-1845) un Evangelisches Choral-Melodien-Buch (1839, 1844-1845). Pēc Punšela nāves krājumi vairākkārt izdoti atkal.